Серыю мерапрыемстваў, накіраваных на распаўсюджванне пазітыўнага вопыту па ўкараненні энергаэфектыўных мер ва ўстановах адукацыі Беларусі, адкрыў семінар “Сістэмны падыход для вырашэння пытанняў энергаэфектыўнасці ва ўстановах адукацыі на прыкладзе дэманстрацыйнага аб’екта”. Гэтым аб’ектам стала сярэдняя школа № 4 Дзяржынска. Удзел у семінары бралі прадстаўнікі абласных упраўленняў адукацыі, раённых і гарадскіх аддзелаў адукацыі, спорту і турызму, адказныя за рэалізацыю энергаэфектыўных мерапрыемстваў, а таксама кіраўнікі ўстаноў адукацыі.